โฆษก ศบค. ระบุ ผู้ติดเชื้อในพื้นที่ต่างจังหวัดมีแนวโน้มเพิ่มขึ้น โดยผู้ติดเชื้อมากที่สุดมีอายุระหว่าง 30-39 ปี
โฆษก ศบค. ระบุ ผู้ติดเชื้อในพื้นที่ต่างจังหวัดมีแนวโน้มเพิ่มขึ้น โดยผู้ติดเชื้อมากที่สุดมีอายุระหว่าง 30-39 ปีน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 34 คน รวมมีผู้ป่วยสะสม 2,613 คน หายป่วยแล้ว 1,405 คน อยู่ระหว่างการรักษา 1,167 คน เสียชีวิตเพิ่มอีก 1 คน รวมเสียชีวิต 41 คน ซึ่งสถิติผู้ติดเชื้อมากที่สุดอยู่ระหว่างอายุ 30-39 ปี มีจำนวน 623 คน ส่วนผู้เสียชีวิตล่าสุดเป็นหญิงอายุ 56 ปี พนักงานขับรถประจำทาง ขสมก. สาย 140 มีประวัติเป็นความดันโลหิตสูง หัวใจโต และดื่มสุรากับเพื่อนๆ ที่ติดเชื้อโควิด-19 ทำให้มีกลุ่มเพื่อนที่ดื่มสุราติดเชื้อโควิดรวม 10 คนส่วนผู้เสียชีวิต 34 คน มีประวัติสัมผัสกับผู้ป่วยที่ยืนยันก่อนหน้านี้ 27 คน โดยผู้ติดเชื้อรวมสูงสุด ได้แก่ กรุงเทพมหานคร 1,311 คน รองลงมา คือ ภูเก็ต 186 คน นนทบุรี 150 คน สมุทรปราการ 107 คน สถานการณ์ผู้ติดเชื้อในพื้นที่ต่างจังหวัดมีแนวโน้มเพิ่มขึ้น ยังไม่น่าไว้วางใจ ส่วนผู้ติดเชื้อภาคใต้ที่ผ่านมาปัจจัยหลักมาจาก เดินทางไปปฏิบัติศาสนกิจที่ประเทศมาเลเซีย อินโดนีเซีย และปากีสถาน ทำให้ที่ผ่านมาหลายจังหวัดในภาคใต้มีผู้ติดเชื้อเพิ่มขึ้นจำนวนมาก เช่น ยะลา 82 คน สงขลา 56 คน นราธิวาส 28 คน และปัตตานี 77 คน